b'\n_START_ARTICLE_\nMeligramma\n_START_SECTION_\nUtseende\n_START_PARAGRAPH_\nMiddelsstore (8-10 mm), slanke blomsterfluer, svarte, bakkroppen nesten alltid med gule flekker. De ligner sterkt p\xc3\xa5 den n\xc3\xa6rtbeslektede slekten Melangyna men skilles fra disse p\xc3\xa5 at ansiktet mangler svart midtstripe. Ansiktet er for det meste gult. Antennene er vanligvis helt m\xc3\xb8rke. Fasett\xc3\xb8ynene er nakne. Thorax er svart, mer eller mindre glinsende, bortsett fra scutellum som er gult. Beina er oftest for det meste svarte, men kan ha gule partier. Vingene er noks\xc3\xa5 smale, glassklare bortsett fra et blekbrunt vingemerke. Bakkroppens grunnfarge er dypt svart. Vanligvis har den tre par lysgule eller gulhvite flekker, men disse kan mangle. Kontrasten mellom grunnfargen og flekkene er st\xc3\xb8rre enn hos de fleste andre blomsterfluer, dette kan v\xc3\xa6re et godt kjennetegn p\xc3\xa5 denne slekten og Melangyna.\n_START_SECTION_\nLevevis\n_START_PARAGRAPH_\nLarvene lever av bladlus p\xc3\xa5 busker og l\xc3\xb8vtr\xc3\xa6r. De voksne fluene bes\xc3\xb8ker gjerne blomster. De flyr i mai-september.\n_START_SECTION_\nUtbredelse\n_START_PARAGRAPH_\nArtene er utbredt i Palearktis og Nord-Amerika. Begge de to artene som forekommer i Norge er meget vidt utbredt og finnes i det meste av dette omr\xc3\xa5det.'